*Vonatkozó jogszabályok:*

*- a kereskedelemről szóló 2005. évi CLXIV. törvény*

- a kereskedelmi tevékenységek végzésének feltételeiről szóló 210/2009. (IX. 29.) Korm. rendelet

- a szolgáltatási tevékenység megkezdésének és folytatásának általános szabályairól szóló 2009. évi LXXVI. törvény

**Fizetendő díjak, illetékek:**

Kereskedelmi tevékenység bejelentésének illetéke:              3.000,-Ft.

Bejelentett adatok módosításának illetéke:                          3.000,-Ft.

**Fizetés módja:**       illetékbélyeg

**Eljárási határidő:**      21 nap, melybe nem tartozik bele a hiánypótlásra, tényállás tisztázására adott határidő, a szakhatósági eljárás és az eljárás felfüggesztésének időtartama, a hatóság működését legalább 1 teljes napra ellehetetlenítő üzemzavar.

**Szakhatósági eljárásért fizetendő díjak, a fizetés módja**

Élelmiszerlánc-biztonsági Hivatal igazgatási szolgáltatási díjat közvetlenül a szakhatóságnál kell megfizetni

A kereskedelmi tevékenységről vezetett nyilvántartás nyilvános, a jegyző a nyilvántartást közzéteszi portálon.

**1. KÉRELEM**

A kereskedelmi tevékenység bejelentése illetve engedélyezése kérelemre indul. A jogszabály meghatározza a kizárólag működési engedély birtokában forgalmazható termékek körét. Bejelentéshez kötött kereskedelmi tevékenység esetén a bejelentést követően megkezdhető a működés, működési engedély-köteles kereskedelmi tevékenység csak jogerős működési engedély birtokában végezhető.

A kérelem nyomtatvány letölthető a honlapról.

A kérelem benyújtható személyesen, meghatalmazott útján, postai úton.

**A kérelemhez mellékelni kell:**

* Vállalkozói igazolványt vagy Igazolás egyéni vállalkozó nyilvántartásáról,
* Gazdasági társaságok esetében cégkivonatot/végzést  és aláírási címpéldányt
* Nem a kérelmező tulajdonában lévő üzlet esetében az üzlet használatának jogcímére vonatkozó igazoló okiratot (a tulajdoni lap kivételével);
* Haszonélvezet esetében – ha nem a tulajdonos vagy a haszonélvező a kérelmező – a haszonélvező hozzájárulását igazoló okiratot;
* Közös tulajdonban álló üzlet esetében, ha nem a tulajdonostársak közössége a kérelmező, a tulajdonostársak hozzájárulását igazoló okiratot,
* A eljáráshoz szükséges illetékbélyeget (3.000,- Ft bejelentés esetén)
* Vásárlók könyvét hitelesítésre
* Képviseleti eljárás esetén írásbeli meghatalmazást

**A kizárólag üzletben,  működési engedély birtokában forgalmazható termékek:**

* *a kémiai biztonságról szóló törvény szerinti veszélyes anyagok és készítmények;*
* *az egyes festékek, lakkok és járművek javító fényezésére szolgáló termékek szerves oldószer tartalmának szabályozásáról szóló kormányrendelet hatálya alá tartozó termékek;*
* *állatgyógyászati készítmények és hatóanyagaik;*
* *fegyver, lőszer, robbanó- és robbantószer, gázspray, pirotechnikai termék, a polgári célú pirotechnikai tevékenységek felügyeletéről szóló kormányrendelet szerinti játékos pirotechnikai termékek, valamint a kis és a közepes tűzijáték termékek kivételével, az ott meghatározott feltételekkel;*
* *növényvédő szerek és hatóanyagaik;*
* *nem veszélyes hulladék;*
* *OTSZ szerint robbanásveszélyes osztályba sorolt anyag, kivéve a Jöt. szerinti tüzelőolaj, propán vagy propán-bután gáz és az üzemanyag.*

**Élelmiszerlánc-biztonsági és Állat-egészségügyi Osztály külön engedélyével forgalmazható élelmiszerek:**

Az alábbi élelmiszerek kiskereskedelmi forgalomba hozatalához a Körmendi Járási Hivatal Járási Állategészségügyi és Élelmiszer-ellenőrző Osztály Körmend, **külön engedélye szükséges**:

|  |  |  |
| --- | --- | --- |
|   |  A |  B |
|  1. |  Termékkör |  Élelmiszer, melynek kiskereskedelmi forgalomba hozatalához külön engedély szükséges |
|  2. |  Hús- és hentesáru |  friss hús\* |
|  3. |  Hal |  friss halászati termék, az élő hal kivételével\* |
|  4. |  Tej, tejtermék |  nyerstej, valamint a hűtést igénylő tej és tejtermék\* |
|  5. |  Meleg, hideg étel |  az élelmiszerláncról és hatósági felügyeletéről szóló 2008. évi XLVI. törvény Mellékletének 71. pontjában meghatározott vendéglátó-ipari termék, az italok kivételével |
|  6. |  Cukrászati készítmény, édesipari termék |  azon hűtést igénylő cukrászati készítmények, amelyek forgalomba hozatala az előállítás helyén, illetve házhoz szállítással történik, a végső fogyasztó részére |
|  7. |  Egyéb élelmiszer |  békacomb, élő kagyló, élő tüskésbőrű, tengeri csiga\* |
|  \* Az állati eredetű élelmiszerek különleges higiéniai szabályainak megállapításáról szóló, az Európai Parlament és a Tanács (2004. április 29.) 853/2004/EK rendelete szerint. |

**2.   a) A KERESKEDELMI TEVÉKENYSÉG BEJELENTÉSÉVEL KAPCSOLATOS ELJÁRÁS**

2.1. Az ügyintéző a bejelentés megérkezését követően haladéktalanul ellenőrzi, hogy a bejelentés megfelel-e a meghatározott követelményeknek, és a bejelentés megérkezésétől számított **8 napon belül igazolás megküldésével értesíti az ügyfelet a nyilvántartásba vételről.**

2.2. Ha a bejelentés nem felel meg a meghatározott követelményeknek, a jegyző a bejelentés hiányainak megjelölése mellett figyelmezteti a szolgáltatót a tevékenység bejelentés nélküli folytatásának jogkövetkezményeire.

2.3. A bejelentés elmulasztása bírsággal sújtható, ami az adott szolgáltatási tevékenység bejelentésére előírt illeték húszszorosának megfelelő összeg, de legfeljebb 50.000 Ft, ismételt mulasztás esetén legfeljebb 75.000 Ft.

**b) ADATVÁLTOZÁS**

* Az „IGAZOLÁS” kiadását követően az igazolásban és a kérelemben megjelölt adatokban bekövetkezett változásokat haladéktalanul írásban köteles bejelenteni a jegyzőnek.
* Az üzlet nyitvatartási idejében bekövetkező változást, az azt megelőző 8 napon belül írásban köteles bejelenteni a jegyzőnek.
* Az üzlet megszüntetését köteles a jegyzőnek haladéktalanul bejelenteni.

**3. a) ENGEDÉLYEZÉSI ELJÁRÁS MŰKÖDÉSI ENGDÉLY KIADÁSA ESETÉN**

1. Eljárás megindításáról szóló értesítés megküldése az ismert ügyfelek részére 8 napon belül
2. Ha a kérelem hiányosan került benyújtásra, az ügyintéző a pótolandó dokumentum megjelölésével, határidő tűzésével hiánypótlásra szólítja fel az ügyfelet 8 napon belül.
3. Az üzlet és az üzlettel közvetlenül szomszédos, az üzlettel közös telekhatárú ingatlanok tulajdoni lapját hivatalból beszerzi a hatóság.
4. Amennyiben a kereskedő helyszíni szemle megtartását kérte, a kérelem beérkezését követően az ügyintéző helyszíni szemlét tűz ki, amelyről a kitűzött időpont előtt 15 nappal írásban értesíti az ügyfeleket és szakhatóságokat.

      5.   Amennyiben a kereskedő a helyszíni szemle megtartását nem kérte, a jegyző szerzi be a szakhatóságok állásfoglalását.

      6.   Az ügyintéző a működési engedély megadásáról vagy a kérelem elutasításáról szóló határozatot közli

* a kérelmezővel;
* az üzlet és a közvetlenül szomszédos - az üzlettel közös határvonalú, telekhatárú - ingatlanokkal rendelkezni jogosultakkal –társasház esetén a közös képviselővel-
* az eljárásban közreműködött hatóságokkal
* a Vas Megyei Kormányhivatal Fogyasztóvédelmi Felügyelőségnek
* a Vas Megyei Kormányhivatal Munkaügyi és Munkavédelmi Felügyelőségnek,
* az illetékes rendőrkapitányságnak,
* élelmiszer, takarmány, állatgyógyászati készítménynek nem minősülő állatgyógyászati termék vagy termésnövelő anyag forgalmazása esetén az Élelmiszerlánc-biztonsági Hatóságnak.

 7. Az ügyintéző a működési engedély megadásával egyidejűleg az üzletet a nyilvántartásba veszi és igazolást ad ki.

**b) ADATVÁLTOZÁS**

* A kérelemben megjelölt adatokban bekövetkezett változásokat haladéktalanul, az üzlet nyitvatartási idejében bekövetkező változást, az azt megelőző 8 napon belül írásban köteles bejelenteni a jegyzőnek.
* A *működési engedély jogosultjának személyében történő változás*, jogutódlás esetén - amennyiben az üzletben folytatott tevékenységet, illetve forgalmazott üzletköteles termékkört nem érinti - a változást, jogutódlást, annak megfelelő igazolása mellett az új jogosult, illetve a jogutód köteles bejelenteni.
* Az üzlet megszűnését a megszűnést követő 8 napon belül az Igazolás leadásával egyidejűleg köteles a jegyzőnek bejelenteni.